<b>שאלה </b>עוד נשאל מלפני אדוננו גאוננו על דין יעקב שהי' לו בת והשיאה ולא היה ביניהם שלום וגרשה ולא זכר הבעל בעת הגירושין שום דבר שבעולם ובעת שהיתה רוצה להנשא עמד הבעל ואמר אני לא גרשתיה אלא על מנת שלא תנשא לפלוני זה אמרו לו עדי הגט ועדי מסיר' לא שמענו מפיך דבר זה לעולם ולא זכרת שום מנת לעולם ילמדנו רבינו היאך יהיה המנת אני אשתחוה לפני רבינו כי איני יכול לומר דברי שבח כי כל תושבחות אשר יאמרן כבוד אדוננו יותר מהם כפלי כפלים אבל אין לנו אלא שנבקש מלפני אלהינו ית' ויתנשא שתגיע מלכותך במלך המשיח: